Josimar

Josimar Higino Pereira (født 9. september 1961 i Rio de Janeiro) er en tidligere brasiliansk fotballspiller.

 Klubbspill 
Josimar spilte i perioden 1982–1988 for Botafogo i Brasil og ble i 1988 solgt til Sevilla FC i Spania, men klarte aldri å sikre seg fast plass på laget og returnerte til Brasil etter bare en sesong, hvor han signerte for Clube de Regatas do Flamengo.

 Landslagsspill 
Josimar fikk 16 landskamper for  i perioden 16. juni 1986 til november 1989. Han kom med i landslagstroppen til VM-sluttspillet i 1986 helt i siste liten da Leandro nektet å reise til sluttspillet. Av disse 16 landskampene endte 13 med seier, mens 3 kamper endte uavgjort. Brasil tapte aldri en landskamp med Josimar på banen.

Han debuterte på landslaget i VM-sluttspillet i Mexico i 1986 etter en skade på Édson som opprinnelig var førstevalget til Brasil som høyreback. Édson måtte ut med skade allerede etter ti minutters spill i kampen mot , men landslagssjef Telê Santana valgte å erstatte Édson med midtbanespilleren Falcao.

 var klare for 8-delsfinalen før den siste kampen i gruppespillet og Santana ga Josimar sjansen som høyreback i kampen mot . Santanas opprinnelige tanke var å bruke midtbanespilleren Alemão som høyreback, men etter en samtale med Josimar ble han foretrukket på backen. I det 42. minuttet scoret han et helt utrolig mål fra omtrent 25 meter. Et prosjektil av et skudd suste inn bak en sjanseløs Pat Jennings i målet til Nord-Irland.

Josimar fulgte opp denne scoringen, med nok et fantastisk mål i den neste kampen mot  som Brasil vant 4-0 og dermed tok seg videre til Kvartfinalen. Josimar spilte også kvartfinalen mot , men kunne dessverre ikke forhindra at hans lag tapte på straffesparkkonkurranse i en kamp som av mange betegnes som en av historiens beste.

Josimar spilte med trøye nummer 13 i mesterskapet.

I 1987 spilte Josimar begge Brasils kamper i Stanley Rous Cup. Rous Cup var en turnering mellom  og  som oppstod i 1985, men fra 1987 og frem til turnerningen ble avviklet i 1989 ble et Sør-Amerikans land invitert som gjest i turneringen hvert år. Brasil spilte 1-1 mot England, mens de slo Skottland 2- 0 og ble dermed vinneren av turneringen siden England og Skottland spilte uavgjort i sitt møte.
Josimar spilte begge kampene som høyreback og spilte med draktnummer 2.

I 1989 var Josimar med å vinne Copa América med Brasil. Dette var Brasils første seier i mesterskapet siden 1949 og i turneringern som ble arrangert på hjemmebane slo de  1-0 i den avgjørende gruppefinalekampen som ble spilt på Maracanã stadion.

Josimar spilte kun 4 minutter som innbytter i turneringen, og han ble byttet inn etter 86 minutter i den avgjørende kampen mot Uruguay.  
Han spilte med trøye nummer 13 også i dette mesterskapet.

 Landskamper 
 Nr  Dato  Stadion  Motstander  Resultat  Turnering  Draktummer  1  12. juni, 1986  Estadio Jalisco, Guadalajara, Mexico     3–0  Mexico VM 86  13 2  16. juni, 1986  Estadio Jalisco, Guadalajara, Mexico     4–0  Mexico VM 86  13 3  21. juni, 1986  Estadio Jalisco, Guadalajara, Mexico     1–1  Mexico VM 86  13 4  19. mai, 1987  Wembley Stadium, London, England     1–1  Rous Cup  2 5  23. mai, 1987  Lansdowne Road, Dublin, Irland     0–1  Vennskapskamp  2 6  26. mai, 1987  Hampden Park, Glasgow, Skottland     2–0  Rous Cup  2 7  28. mai, 1987  Helsingfors Olympiastadion, Helsingfors, Finland     3–2  Vennskapskamp  2  8  1. juni, 1987  Ramat-Gan Stadium, Tel Aviv, Israel     4–0  Vennskapskamp  2 9  21. juni, 1987  Estádio da Ressacada, Florianópolis, Brasil     4–1  Vennskapskamp  2 10  24. juni, 1987  Estádio Olímpico Monumental, Porto Alegre, Brasil     1–0  Vennskapskamp  2 11  26. juni, 1987  Estadio Olímpico Chateau Carreras, Córdoba, Argentina     5–0  Copa América 1987  2 12  3. juli, 1987  Estadio Olímpico Chateau Carreras, Córdoba, Argentina     0–4  Copa América 1987  2 13  16. juli, 1989  Maracana, Rio de Janeiro, Brasil     1–0  Copa América 1989  13 14  23. juli, 1989  São Januário, Rio de Janeiro, Brasil     1–0  Vennskapskamp  13 15  30. juli, 1989  Estádio Olimpico Nacional Brigido Iriarte, Caracas, Venezuela     4–0  VM kvalifisering 1990  13  16  13. august, 1989  Estadio Nacional de Chile, Santiago, Chile     1–1  VM kvalifisering 1990  13

 Landslagsmål 
 Nr  Dato  Stadion  Motstander  Resultat  Turnering 1  12. juni, 1986  Estadio Jalisco, Guadalajara, Mexico     3–0  Mexico VM 86 2  16. juni, 1986  Estadio Jalisco, Guadalajara, Mexico     4–0  Mexico VM 86

 U-20 
Josimar spilte alle 4 kampene til Brasil U-20 under VM i 1981, som ble arrangert i Australia. Turneringen gikk under navnet FIFA World Youth Championship.

Brasil tok seg videre fra gruppespillet, etter å ha slått Italia og Sør-Korea og spilt uavgjort mot Romania. De ble slått ut i kvartfinalen etter å ha tapt 3-2 mot , som tok seg helt til finalen hvor de tapte 4-0 mot Vest-Tyskland.

 All-star 
Josimar representerte "The Americans" i UNICEFs veldedighetskampen mot "Resten av verden" som ble spilt 27. juli 1986.

Kampen ble spilt på Rose Bowl i USA foran 57,539 tilskuere.
The Americans vant kampen 4-3 etter straffesparkkonkurranse, etter at det stod 2-2 etter ordinær tid.
The Americans stilte blant annet med  Diego Maradona, Jose Luis Brown og Nery Pumpido som alle hadde blitt verdensmestere med Argentina bare en måned i forveien. I startoppstillingen var også Manuel Negrete som scoret et fantastisk mål i VM-sluttspillet for  i kampen mot .

 Meritter 
 Copa América i 1989 med 
 Rous Cup i 1987 med 
 Campeonato Carioca (Rio de Janeiro championship) i 1989 med Botafogo
 Campeonato Cearense (Ceará State championship) i 1992 med Ceará Sporting Club

 Referanser 

 Eksterne lenker 


Kategori:Brasilianske fotballspillere
Kategori:Spillere i Copa América 1989
Kategori:Personer fra Rio de Janeiro
Kategori:Fødsler i 1961